|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásením chráneného areálu (CHA) Hradná dolina sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany CHA Hradná dolina je jeden prioritný biotop európskeho významu Ls1.3 Jaseňovo-jelšové podhorské lužné lesy (\*91E0) a biotopy dvoch druhov živočíchov európskeho významu kunka žltobruchá (*Bombina variegata*) a pásikavec (*Cordulegaster=Cordugaster heros*).  CHA Hradná dolina sa nachádza na juhozápadnom okraji Považského Inovca, v Hradnej doline v nadmorskej výške 240 – 300 m n. m. Dolinou preteká Hradný potok, ktorý je prítokom Bojnianky. V nive Hradného potoka sa vyskytujú jaseňovo-jelšové podhorské lužné lesy, tzv. prípotočné jelšiny. Porasty jelšín majú líniový charakter a sú viazané na zamokrené pôdy a prúdiacu podzemnú vodu. Dominantu porastov tvorí jelša lepkavá (*Alnus glutinosa*).  Vyhlásením CHA Hradná dolina sa predpokladá pozitívny vplyv aj na ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Hradná dolina, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Hradná dolina bude v súlade s požiadavkami Európskej komisie zabezpečená právna ochrana územia a budú vytvorené podmienky pre zachovanie resp. obnovenie priaznivého stavu predmetov ochrany CHA Hradná dolina. Hoci sú opatrenia prioritne zamerané na ochranu biotopov a biotopov druhov živočíchov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Vlhké stanovištia pobrežných porastov obľubujú zo živočíchov napr. motýľ dúhovec menší (*Apatura ilia*) alebo slimák škvrnitý (*Arianta arbustorum*), ktorý vychádza z úkrytov najmä za daždivého počasia. Z obojživelníkov bol zaznamenaný výskyt druhov skokan štíhly (*Rana dalmatina*), ropucha zelená (*Bufo viridis*), rosnička zelená (*Hyla arborea*). Prírodné pomery charakteristické pre CHA Hradná dolina sú optimálnym stanovišťom pre mnohé druhy živočíchov najmä bezstavovcov. Z nich dominujú chrobáky *(Coleoptera)*, ktorých bolo zistených vyše 220 druhov. Tiež fauna pavúkov *(Aranea)*, motýľov *(Lepidoptera)* ako aj vtákov *(Aves)* vykazuje značnú rozmanitosť.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Hradná dolina | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany CHA Hradná dolina pozitívne ovplyvní všetky zložky okolitého ekosystému vrátane vodného toku Hradný potok, ktorý preteká územím CHA Hradná dolina.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Hradná dolina | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Hradná dolina pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Hradná dolina | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Hradná dolina pozitívne ovplyvní všetky aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje chránený areál Hradná dolina, vznikne nové chránené územie – CHA Hradná dolina.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Hradná dolina | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Hradná dolina je zároveň územím európskeho významu. Uplatnenie ochrany územia vytvára predpoklad pre zachovanie alebo zlepšenie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale pre Európsku úniu (EÚ) ako celok. Územie tak prispieva k zabezpečeniu ochrany najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov a tým k zachovaniu biologickej rôznorodosti v širokom meradle v rámci členských krajín EÚ. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |